ליאור רונן

**ליאור רונן** (נולד ב־12 באוגוסט 1987) הוא מלחין, מעבד ומנהל מוזיקלי ישראלי, קלרינתן ופסנתרן, המתמחה בתחום התיאטרון. זוכה פרסי מוזיקה ותיאטרון, ומוכר כאחת הדמויות המרכזיות בעיצוב הפסקולים והעיבוד המוזיקלי להצגות בתיאטרון הישראלי.

## ביוגרפיה
רונן נחשף לעולם הבמה כבר בילדותו, כאשר שיחק בהפקות תיאטרון וטלוויזיה, ובהן המחזמר עלובי החיים שהועלה במשכן לאמנויות הבמה.
הוא בוגר מצטיין של הקונסרבטוריון העירוני גבעתיים, שם למד קלרינט אצל אווה וסרמן-מרגוליס, ותיאוריה, הרמוניה וסולפג' אצל ד"ר סופיה גלמן-קיש. במקביל למד במגמת התיאטרון של תיכון תלמה ילין, שגם אותה סיים בהצטיינות.
את שירותו בצה"ל עשה בתזמורת צה"ל, כנגן קלרינט וקלידים. לאחר מכן למד באקדמיה למוסיקה ולמחול בירושלים במסלול יצירה במחלקה למוזיקה רב-תחומית. בין מוריו לקומפוזיציה היה המלחין רפי קדישזון.

## קריירה מקצועית
רונן הלחין, עיבד, ניהל מוזיקלית ויצר פסקולים עבור **מעל למאה הצגות** בתיאטראות המובילים בישראל, ובהם: הבימה, התיאטרון הקאמרי, בית ליסין, תיאטרון החאן, תיאטרון חיפה, תיאטרון באר שבע, תיאטרון אורנה פורת לילדים ולנוער, מדיטק, יידישפיל, תיאטרון ארצי מיסודו של סמי לוי, תיאטרון השעה הישראלי, סטודיו למשחק ניסן נתיב, תיאטרון הספרייה, בית צבי, ואנסמבל ציפורלה.

### הלחנה מקורית
* הקאמרי - חשמלית ושמה תשוקה
* הבימה – אוכלים, אביבה אהובתי, חתונה מאוחרת, מלאכת החיים, את שאהבה נפשי, מעבר לדלת, גלבי, בקשתה האחרונה של רווקה, דבר על מקום הימצאם
* תיאטרון החאן – טייבלה והשד
* בית ליסין – המחליפה, מר גרין
* תיאטרון אורנה פורת לילדים ולנוער – פרפר נחמד, כראמל, כראמל 2, בן המלך והעני, רוני ותום, טביעת האצבע של איל, היפה והחיה, בנעליו, שבעת הגמדים ושלגיה, עלי בבא וארבעים השודדים, מולאן, אי המטמון, מעלה קרחות
* תיאטרון השעה הישראלי – זה בראש שלך, בגדי המלך החדשים, הענק וגנו, אליס בארץ הפלאות, ילד הטבע, נקודות של אור, פצפונת ואנטון, מול כולם, מכתבים לאחי
* תיאטרון ארצי מיסודו של סמי לוי – בעלה של אשתי, אל עצמי, הגיבן מנוטרדאם, חייל הבדיל האמיץ, תמונה של מדינה, מר זוטא ועץ התפוחים
* מדיטק – אח מפח, דון קישוט
* ציפורלה – ציפורלה לילדים, קלאסה, סטיריאוטיפי (בשיתוף תזמורת המהפכה)

### עיבודים וניהול מוזיקלי
* בית ליסין- סיפור הפרברים
* הבימה – פריסילה מלכת המדבר, מאמא מיה, פינוקיו, אביב מתעורר, גבעת חלפון אינה עונה, עלובי החיים (תזמור מקלדות), השנה היפה בחיי, חוגגים 80 לצדי צרפתי (בשיתוף קשת), לילות ברודוויי, מצדה 1942
* התיאטרון הקאמרי – מישהו שר את זה קודם, שלום לך ארץ
* תיאטרון באר שבע – צומת וולקן
* תיאטרון חיפה – משתגעים מאהבה, פרפרים בראש, בילי שוורץ (תזמורים נוספים)
* תיאטרון ארצי מיסודו של סמי לוי – שיקגו, סאלח שבתי
* תיאטרון יידישפיל – א יידישע מאמע, נשמה צוענית, מונולוגים מהקישקע

### ניצוח
* עלובי החיים – תיאטרון הבימה
* גברתי הנאווה – תיאטרון הבימה
* מאמא מיה – תיאטרון הבימה
* פריסילה מלכת המדבר – תיאטרון הבימה
* שיקגו- תיאטרון ארצי ו tomix
* מכלמנסע עד פוזנבוכא – מופע פתיחה לפסטיבל אישה חולון 2022, מחווה לנשים ביצירת חנוך לוין

### עבודות תזמור לתזמורות
* הסינפונייטה הישראלית באר שבע
* התזמורת הסימפונית חיפה
* התזמורת האנדלוסית הישראלית
* תזמורת המהפכה
* התזמורת הפילהרמונית הישראלית

### טלוויזיה
* הלחין את פרק המחזמר בסדרה צפוף (בערוץ Zoom של HOT, 2020)
* הלחין מוזיקה מקורית לסדרה "הגינה של תמרי" (כאן חינוכית)
* עיבודים מוזיקליים לסדרה זגורי אימפריה (עונה 4)

### הוראה
* 2012–2023 – פיתוח קול ושירת מקהלה בסטודיו יורם לוינשטיין
* מ־2020 – פיתוח קול במגמת התיאטרון של תלמה ילין
* מ־2022 – הגשת שיר והלחנה למחזמר ברימון בית ספר למוסיקה

## פרסים והוקרה
* פרס תיאטרון אורנה פורת (2025) על הלחנת המוזיקה להצגה ״בן המלך והעני״ 
* פרס הבמה להצגות ילדים ונוער של ארגון אסיטז׳  (2025) על הלחנת המוזיקה להצגה ״אח מפח״
* פרס הבימה ליוצר מצטיין ע״ש אלה דן (2022)
* פרס המוזיקה בפסטיבל חיפה להצגות ילדים (2021) על הלחנת המוזיקה להצגה ״זה בראש שלך״ 
* מלגות קרן התרבות אמריקה-ישראל (2003–2006)

## חיים אישיים
נשוי לשחקנית והזמרת שירה רונן ואב לשתי בנות. אביו, דן רונן, הוא במאי, מרצה וחוקר תיאטרון. אמו, אתי שילוני רונן, שחקנית בעבר בתיאטרון באר שבע ובתיאטרון אורנה פורת לילדים ולנוער, ושירתה בלהקת פיקוד המרכז.

## קישורים חיצוניים

קטגוריה:בוגרי האקדמיה למוסיקה ולמחול בירושלים
קטגוריה:בוגרי תלמה ילין
קטגוריה:מורים למוזיקה בישראל
קטגוריה:מלחינים ישראלים
קטגוריה:מנצחים ישראלים
קטגוריה:מעבדים מוזיקליים ישראלים
קטגוריה:פסנתרנים ישראלים
קטגוריה:ישראלים שנולדו ב-1987